CELEX: 62016TN0829
Language: hu
Date: 2016-11-25 00:00:00
Title: T-829/16. sz. ügy: 2016. november 25-én benyújtott kereset – Mouvement pour une Europe des nations et des libertés kontra Parlament

23.1.2017   
            
            
               HU
            
            
               Az Európai Unió Hivatalos Lapja
            
            
               C 22/55
            
         2016. november 25-én benyújtott kereset – Mouvement pour une Europe des nations et des libertés kontra Parlament
   (T-829/16. sz. ügy)
   (2017/C 022/74)
   Az eljárás nyelve: francia
   
      Felek
   
   
      Felperes: Mouvement pour une Europe des nations et des libertés (Párizs, Franciaország) (képviselő: A. Varaut ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Parlament Elnökségének 2016. szeptember 12-i, [X] útján 2016. szeptember 26-án közölt D106185. sz. határozatát, amely támogatásban nem részesíthetőnek nyilvánította a MENL „Schengen” kampányának plakátjaival kapcsolatban felmerült költségeket;
            
         
               —
            
            
               az Európai Parlament Elnökségét kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, a megfelelő ügyintézés elvének abból fakadó megsértésére alapított jogalap, hogy sem az ügy iratairól, sem a Mouvement pour une Europe des nations et des libertés (MENL) kifogásairól nem tájékoztatták az Európai Parlament Elnökségét.
            
         
               2.
            
            
               A második, arra alapított jogalap, hogy a felperes szerint a nemzeti pártok európai pártok általi „közvetett finanszírozásának” fogalma pontatlan, ami ellentétes a jogbiztonsággal.
            
         
               3.
            
            
               A harmadik, arra alapított jogalap, hogy a MENL „Schengen” kampányának plakátjain szereplő logó (a továbbiakban: a vitatott logó) a tagállamok területére helyez át egy tisztán uniós kampányt, ami ellentétes az alperesnek a jelen keresettel megsemmisíteni kért határozatában foglaltakkal. E jogalap alátámasztása érdekében a felperes lényegében a következő három érvre hivatkozik:
               
                           —
                        
                        
                           a kampányt a MENL egyedül, a nemzeti pártok belegyezése vagy részvétele nélkül szervezte;
                        
                     
                           —
                        
                        
                           a kampány és a plakátok a schengeni megállapodások európai relevanciájú kérdéskörével kapcsolatosak;
                        
                     
                           —
                        
                        
                           a vitatott logó tehát nem a nemzeti pártok, hanem e pártok európai parlamenti delegációinak logója.
                        
                     
         
               4.
            
            
               A negyedik, arra alapított jogalap, hogy a felperes szerint a vitatott logó lényegesen kisebb, mint a MENL logója. Márpedig az ítélkezési gyakorlat és a kérdésre vonatkozó szövegek csak abban az esetben rendelkeznek szankcióról, ha a nemzeti logók az európai logókkal azonos vagy azokat meghaladó méretűek.